rejauldu/bengali-wikipedia huggingface dataset:
মোঃ দেলওয়ার হোসেন একজন বাংলাদেশী কূটনীতিক, যিনি বর্তমানে সৌদি আরবে বাংলাদেশের রাষ্ট্রদূত হিসেবে দায়িত্ব পালন করছেন। তিনি পূর্বে দক্ষিণ কোরিয়ায় বাংলাদেশের রাষ্ট্রদূত ছিলেন।   প্রারম্ভিক জীবন ও শিক্ষা   হোসেন খুলনা প্রকৌশল ও প্রযুক্তি বিশ্ববিদ্যালয় থেকে যন্ত্রকৌশলে স্নাতক ডিগ্রি অর্জন করেন। পরবর্তীতে তিনি ইনস্টিটিউট অব বিজনেস অ্যাডমিনিস্ট্রেশন, ঢাকা বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি লাভ করেন। এছাড়াও তিনি প্যারিসের ইন্টারন্যাশনাল ইনস্টিটিউট অব পাবলিক অ্যাডমিনিস্ট্রেশন থেকে আন্তর্জাতিক সম্পর্কে ডিপ্লোমা সম্পন্ন করেন।   কর্মজীবন   দেলওয়ার হোসেন বাংলাদেশ সিভিল সার্ভিসের ১৭তম ব্যাচের মাধ্যমে১৯৯৮ সালে বাংলাদেশ ফরেন সার্ভিস-এ যোগদান করেন। তিনি ১৯৯৮ থেকে ২০০১ সাল পর্যন্ত পররাষ্ট্র মন্ত্রণালয়ে সহকারী সচিব হিসেবে দায়িত্ব পালন করেন। তিনি প্যারিসে বাংলাদেশ দূতাবাসে তৃতীয় সচিব এবং পরে দ্বিতীয় সচিব হিসেবে ২০০১ থেকে ২০০৪ সাল পর্যন্ত তার প্রথম বৈদেশিক কাজ শুরু করেন। তিনি ২০০৪ থেকে ২০০৮ সাল পর্যন্ত প্রথম সচিব এবং কাউন্সেলর হিসেবে ত্রিপোলি দূতাবাসে নিয়োজিত ছিলেন। এরপর তিনি ২০১২ থেকে ২০১৪ সাল পর্যন্ত থিম্পু দূতাবাসে কাউন্সেলর হিসেবে দায়িত্ব পালন করেন, এবং এরপর ২০১৪ থেকে ২০১৭ সাল পর্যন্ত বেইজিং দূতাবাসে মন্ত্রী এবং ডেপুটি হেড অব মিশন হিসেবে কাজ করেন।  দেলওয়ার হোসেন ২০১৭ থেকে ২০২৪ সাল পর্যন্ত পররাষ্ট্র মন্ত্রণালয়ে মিয়ানমার উইং-এর মহাপরিচালক ছিলেন। ২০২১ সালে, তাকে দক্ষিণ কোরিয়া প্রজাতন্ত্রে বাংলাদেশের রাষ্ট্রদূত নিযুক্ত করা হয়। তিনি আবিদা ইসলামের স্থলাভিষিক্ত হন, যিনি মেক্সিকোতে বাংলাদেশের রাষ্ট্রদূত নিযুক্ত হন। ২৫ ডিসেম্বর ২০২৪ তারিখে, তাকে সৌদি আরবে বাংলাদেশের রাষ্ট্রদূত নিযুক্ত করা হয়। এপ্রিল মাসে, তিনি জেদ্দার কিং আবদুল আজিজ আন্তর্জাতিক বিমানবন্দরে বাংলাদেশী হজ্জ যাত্রীদের স্বাগত জানান।   ব্যক্তিগত জীবন   দেলওয়ার হোসেন বিবাহিত এবং তার দুই পুত্র রয়েছে। তিনি ইংরেজি ও ফরাসি ভাষায় দক্ষ।   তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত বিষয়শ্রেণী:সৌদি আরবে বাংলাদেশের রাষ্ট্রদূত
রুমানা মঞ্জুর ছিলেন ঢাকা বিশ্ববিদ্যালয়ের একজন সহকারী অধ্যাপক, একজন ফুলব্রাইট স্কলার এবং ইউনিভার্সিটি অফ ব্রিটিশ কলাম্বিয়া থেকে রাষ্ট্রবিজ্ঞানে স্নাতক ছাত্রী। জুন ২০১১ সালে, তিনি তার স্বামী হাসান সাঈদ সুমন তার নিজ দেশ বাংলাদেশ সফরের সময় নির্মমভাবে আক্রমণ করেছিলেন এবং অন্ধ হয়েছিলেন। Chu, Byron, Student maimed in Bangladesh back in B.C., cnews.canoe.ca. Retrieved July 2011 তার ইচ্ছার বিরুদ্ধে কানাডায় উচ্চশিক্ষা চালিয়ে যেতে চাওয়ায় তার স্বামী তাকে লাঞ্ছিত করে। তিনি রুমানাকে অবিশ্বস্ত বলে অভিযোগ করে বাংলাদেশি মিডিয়ার কাছে এই হামলার ন্যায্যতা দিয়েছেন।  বাংলাদেশে নারীর বিরুদ্ধে চলমান পারিবারিক সহিংসতা এবং শিক্ষার মৌলিক অধিকার লঙ্ঘনের কারণে তার মামলা বিশ্বব্যাপী মিডিয়ার ব্যাপক মনোযোগ আকর্ষণ করে। রুমানা আরও চিকিত্সার জন্য জুলাই 2011 সালে ভ্যাঙ্কুভারে ফিরে আসেন কিন্তু তার উভয় চোখের অস্ত্রোপচার ব্যর্থ হয়, তার আর কখনও দেখার আশা নেই। রুমানার প্রাক্তন স্বামী ২০১১ সালের ডিসেম্বরে কারাগারে মারা যান। Husband charged in blinding of B.C. woman Rumana Monzur found dead in Bangladesh  তবুও, তিনি তার পড়াশোনা চালিয়ে যান এবং ২০১৭ সালে তিনি ইউনিভার্সিটি অফ ব্রিটিশ কলাম্বিয়া, কানাডা থেকে আইনে ডিগ্রি লাভ করেন।  তিনি এখন ভ্যাঙ্কুভারের ডিপার্টমেন্ট অফ ডিপার্টমেন্ট অফ ডিপার্টমেন্টে কানাডার উপদেষ্টার চাকরি করেছেন।    তথ্যসূত্র    বহিঃসংযোগ    অন্ধ ছাত্র চিকিত্সার জন্য UBC ফিরে  'আমি চিৎকার করেছিলাম, 'আমাকে বাঁচাও, ওকে বাঁচাও,' অন্ধ ইউবিসি ছাত্রের বর্ণনা  রুমানা মনজুর, বাংলাদেশে হামলার শিকার ইউবিসি শিক্ষার্থী, ভ্যাঙ্কুভারে ফিরেছেন   রুমানা কোনদিন দেখতে পাবে না  বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অন্ধ ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশে নারীর প্রতি সহিংসতা
ষষ্ঠীপদ চট্টোপাধ্যায় (৯ মার্চ ১৯৪১ — ৩ মার্চ ২০২৩) একজন ভারতীয় বাঙালি শিশুসাহিত্যিক যিনি রহস্য ও গোয়েন্দা কাহিনি লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনি পাণ্ডব গোয়েন্দা সিরিজ।   প্রারম্ভিক জীবন  ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে (৯ মার্চ ১৯৪১ খ্রিস্টাব্দ) হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তাঁর। ছোটবেলায় অ্যাডভেঞ্চার প্রিয় ছিলেন ও বিভিন্ন জায়গায় সাধু-সন্ন্যাসীর সঙ্গ করেছেন। তাঁর গল্প উপন্যাসে ভ্রমণের ছাপ পাওয়া যায়। রামরাজাতলাতে নিজ বাসভবনে থাকতেন এই সাহিত্যিক।   সাহিত্য কীর্তি  ১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্য-রোমাঞ্চ কাহিনি, ভৌতিক গল্প, ভ্রমণকাহিনি লিখেছেন। ১৯৮১ সালে তাঁর সৃষ্ট পাণ্ডব গোয়েন্দার কাহিনি সর্বাধিক জনপ্রিয়তা দেয় তাঁকে। এই কাহিনিগুলি কার্টুন চিত্রে ছোটপর্দাতে পরিবেশিত হয়েছে। পাণ্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, কিশোর গোয়েন্দা তাতার এর অভিযান ইত্যাদি সিরিজ গোয়েন্দা কাহিনী রচনা করেছেন তিনি। তাতারের কাহিনী নিয়ে ২০১৯ সালে নির্মিত হয়েছে গোয়েন্দা তাতার। তাঁর প্রকাশিত গ্রন্থগুলির মধ্যে 'চতুর্থ তদন্ত', 'সোনার গণপতি হীরের চোখ', 'কাকাহিগড় অভিযান', 'সেরা রহস্য পঁচিশ', 'সেরা গোয়েন্দা পঁচিশ', 'রহস্য রজনীগন্ধার', 'দেবদাসী তীর্থ', 'কিংবদন্তীর বিক্রমাদিত্য', 'পুণ্যতীর্থে ভ্রমণ', 'কেদারনাথ', 'হিমালয়ের নয় দেবী' ইত্যাদির নাম করা যায়। দেহাবসানের কিছু পূর্বে তাঁর নিজের চয়ন করা শ্রেষ্ঠ পঁচিশটি অপ্রকাশিত উপন্যাস সংকলন "সেরা পঁচিশ" প্রকাশিত হয়।    পুরস্কার  ষষ্ঠীপদ চট্টোপাধ্যায় ২০১৭ সালে শিশুসাহিত্যে তাঁর অবদানের জন্য পশ্চিমবঙ্গ সরকার প্রদত্ত পশ্চিমবঙ্গ বাংলা আকাদেমি পুরস্কার পেয়েছেন।   তথ্যসূত্র   বিষয়শ্রেণী:বাঙালি লেখক বিষয়শ্রেণী:বাঙালি ছোটগল্পকার বিষয়শ্রেণী:বাঙালি সাহিত্যিক বিষয়শ্রেণী:বাঙালি শিশুসাহিত্যিক বিষয়শ্রেণী:ভারতীয় ঔপন্যাসিক বিষয়শ্রেণী:ভারতীয় ছোটগল্পকার বিষয়শ্রেণী:বাঙালি গোয়েন্দা কাহিনি লেখক বিষয়শ্রেণী:১৯৪১-এ জন্ম বিষয়শ্রেণী:২০২৩-এ মৃত্যু বিষয়শ্রেণী:বাংলা ভাষার লেখক বিষয়শ্রেণী:ভারতীয় শিশুসাহিত্যিক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের লেখক বিষয়শ্রেণী:হাওড়ার ব্যক্তি
থাম্ব| ফজরের নামায ( সালাতুল ফাজ্‌র) মুসলিমদের অবশ্য পালনীয় দৈনন্দিন পাঁচ ওয়াক্ত্ নামাযের অন্যতম, প্রথম নামাজ।    ফজরের সালাতের কথা সূরা নূরের ৫৮ নং আয়াতে উল্লেখ করা হয়েছে।.  ফজরের নামাজের নিয়ম ফজরের নামাজ দুই রাকাত সুন্নত ও দুই রাকাত ফরজ নামাজ নিয়ে গঠিতওয়াক্ত নামাজের রাকায়াত সংখ্যা|। ফরজ অংশ ইমামের নেতৃত্বে জামাতের সাথে আদায় করা হয়। সুবহে সাদিক থেকে সূর্যোদয়ের আগ পর্যন্ত ফজরের নামাজের সময়। ফজরের দুই রাকাত সুন্নত নামাজের পর ফরজ নামাজ পরতে হয়। ফজরের সময় শুরু হওয়া থেকে ইসলামের অন্যতম একটি স্তম্ভ রোজার সময়ও শুরু হয়।  আরও দেখুন অযু যোহরের নামাজ আসরের নামাজ মাগরিবের নামাজ  ইশার নামাজ   তথ্যসূত্র   বহিঃসংযোগ ফজর ও এশার নামাজের গুরুত্ব   বিষয়শ্রেণী:নামাজ বিষয়শ্রেণী:নামাজের পরিভাষা
ফিট্‌স রয় পাতাগোনিয়ার দক্ষিণাঞ্চলে আর্জেন্টিনা এবং চিলির সীমান্তে অবস্থিত একটি পর্বত। এল চ্যাল্টেন গ্রামের পাশেই এর অবস্থান। ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন সর্বপ্রথম ফিট্‌স রয়-এর চূড়ায় আরোহণ করেন। এটি বিশ্বের অন্যতম ঝুকিপূর্ণ পর্বত।   আবিষ্কার ও নামকরণ  ১৮৭৭ সালের ২ মার্চ ফ্র্যান্সিসকো মরিনো প্রথম ফিটস রয়ের সন্ধান পান। তিনি ক্যাপ্টেন রবার্ট ফিটস রয়-এর সম্মানে এই পর্বতটির নাম প্রদান করেন।   ভৌগোলিক অবস্থান  thumb|upright=2|center|সকালবেলা ফিটস রয়ের প্যানোরামা thumb|সূর্যাস্তের সময় ফিটস রয় আর্জেন্টিনা এবং চিলির সরকার এই ব্যাপারে সর্বসম্মত হয়েছে যে তাদের সীমান্ত ফিটস রয়ের চূড়ায় যাতে না পড়ে সেজন্যে পর্বতের পূর্বদিক দিয়ে চিহ্নিত হবে। তবে পর্বতের দক্ষিণ দিক দিয়েও সীমান্ত অতিক্রম করেছে। আর্জেন্টিনার সান্তা ক্রুজ প্রদেশের একটি প্রতীক হল এই ফিটস রয়।   উল্লেখযোগ্য আরোহণ   ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন ফিটস রয়ের দক্ষিণ পূর্ব দিক হতে এর চূড়ায় আরোহণ করেন।   ১৯৬৫ সালে কার্লোস কমিসানা এবং আর্জিন্টিনার হোসে লুইস ফিটস রয়ের চূড়ায় আরোহণ করেন।   ১৯৬৮ সালে মার্কিন ইহোন শুনার্ড, ডিক ডারওয়ার্থ, ক্রিস জোনস এবং লিটো টেজাডা ফ্লোরেস, ডগলাস টম্পকিন্স ফিটস রয়ের চূড়ায় আরোহণ করেন।   ২০০২ সালে ডিন পটার আরোহণ করেন।   ২০০৯ সালে কলিন হ্যালে আরোহণ করেন।   তথ্যসূত্র    আরো পড়ুন   Kearney A, 1993. Mountaineering in Patagonia. Seattle, Washington: Cloudcap.  Terray L, Conquistadors of the Useless, p. 307-8, Victor Gollancz Ltd., 1963.    বহিঃসংযোগ    Fitz Roy at Peakware   Monte Fitz Roy in History   News El Chaltén  বিষয়শ্রেণী:আর্জেন্টিনার পর্বত বিষয়শ্রেণী:চিলির পর্বত
তৈয়ব শামসুজ্জামান (জন্ম ৩ জানুয়ারি ১৯৭০) একজন বাংলাদেশী ফুটবল রেফারী যিনি ফিফার পূর্ণ আন্তর্জাতিক রেফারী।  শামসুজ্জামান ১৯৯৯ সালে ফিফার রেফারী হল।ফিফা। "Bangladesh: Referees" । সংগৃহীত হয়েছে 27 April 2013. তিনি এএফসি চ্যাম্পিয়নস লিগ ও ওয়েস্ট এশীয় ফুটবল ফেডারেশন চ্যাম্পিয়নশিপ ছাড়াওProfile, ২০০২ফিফা। "Match Report - Cambodia - China PR 0:4 (0:2)" . 6 May 2001। সংগৃহীত হয়েছে 27 April 2013., ২০১০ফিফা। "Match Report - Chinese Taipei - Uzbekistan 0:2 (0:0)" . 28 October 2007। সংগৃহীত হয়েছে 27 April 2013., এবং ২০১৪ ফিফা বিশ্বকাপ কোয়ালিফায়ারফিফা। "Match Report - Laos - China PR 1:6 (0:2)" . 28 July 2011। সংগৃহীত হয়েছে ২৭ এপ্রিল ২০১৩ সময়ে রেফারী হিসেবে দায়িত্ব পালন করেছেন।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ফুটবল রেফারী
ম্যারিয়েল মার্গারেট মিয়া হ্যাম (; জন্ম: মার্চ ১৭, ১৯৭২) একজন প্রাক্তন আমেরিকান ফুটবলার। যুক্তরাষ্ট্রের প্রমীলা জাতীয় ফুটবল দলের স্ট্রাইকার হিসেবে তিনি অনেক বছর খেলেছেন। ২০১৩ সাল পর্যন্ত ফুটবলের ইতিহাসে পুরুষ কিংবা নারী, যে-কোন ফুটবলারের চেয়ে তিনি বেশি আন্তর্জাতিক গোলের (১৫৮টি) বিশ্বরেকর্ডের অধিকারী ছিলেন;"Mia Hamm to receive Freedom honor". Associated Press. May 1, 2009. যা পরবর্তীতে নিজ দলের অ্যাবি ওয়ামব্যাচ ভঙ্গ করেছেন। পুরুষদের ক্ষেত্রে সর্বোচ্চ গোলের রেকর্ড রয়েছে ইরানের আলী দায়ি’র ১০৯ গোল।  হ্যাম শেষপর্যন্ত বিশ্বের সবচেয়ে জনপ্রিয় প্রমীলা অ্যাথলেট হিসেবে প্রতিষ্ঠিত হন। তিনি খেলাধুলায় নারীদের প্রতীক হিসেবে বিবেচিত হয়ে আছেন। ২০০১ সালে যখন প্রথমবারের মত ফিফা বর্ষসেরা প্রমীলা ফুটবলার পুরস্কার দেয়া হয় তখন তিনিই এ পদক জেতেন। ২০০২ সালে তিনি আবার এই পুরস্কার পান। ফিফা থেকে পেলের নির্বাচন করা সেরা ১২৫ জন জীবিত খেলোয়াড়ের তালিকায় তার স্থান রয়েছে। ২০০৪ সালে তিনি খেলাধুলা থেকে অবসর নেন। ২০০৪ সালের অলিম্পিকে স্বর্ণজয়ী যুক্তরাষ্ট্র দলের সদস্য হিসেবে তিনি ক্যারিয়ারের শেষ ম্যাচ খেলেছিলেন। ২০০৭ সালে মনোনীত হবার যোগ্যতা অর্জনের পর ১৪১ ভোটের মধ্যে ১৩৭ ভোট পেয়ে তিনি ন্যাশনাল সকার হল অব ফেম নির্বাচিত হন। ২০০৯ সালে শুর হতে যাওয়া উইমেন'স প্রোফেশনাল সকার লিগের লোগোতে তার আকৃতি রয়েছে।  ২০০৮ সালের ১১ মার্চ হ্যাম টেক্সাস স্পোর্টস হল অব ফেম মনোনীত হন।   তথ্যসূত্র    Mia Hamm: High Heels and Football at the International Olympic Committee website   বহিঃসংযোগ    Mia Hamm's U.S. Olympic Team bio , with photos, video  Mia Hamm Foundation    Mia and her mother featured in the documentary film, Apple Pie.  Athletes for Hope, which Hamm helped found  Complete Text, Audio, Video of Mia Hamm's National Soccer Hall of Fame Induction Speech AmericanRhetoric.com  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফুটবলার বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:১৯৯৬ গ্রীষ্মকালীন অলিম্পিকের ফুটবলার বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:অলিম্পিক স্বর্ণপদক বিজয়ী মার্কিন বিষয়শ্রেণী:২০০০ গ্রীষ্মকালীন অলিম্পিকের পদক বিজয়ী বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী মার্কিন বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৯৯ ফিফা নারী বিশ্বকাপের খেলোয়াড় বিষয়শ্রেণী:২০০৩ ফিফা নারী বিশ্বকাপের খেলোয়াড় বিষয়শ্রেণী:১৯৯৫ ফিফা নারী বিশ্বকাপের খেলোয়াড় বিষয়শ্রেণী:১৯৯১ ফিফা নারী বিশ্বকাপের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক নারী ফুটবলার বিষয়শ্রেণী:ফিফা সেঞ্চুরি ক্লাব বিষয়শ্রেণী:নারী ফুটবল ফরোয়ার্ড বিষয়শ্রেণী:মার্কিন নারী জনহিতৈষী বিষয়শ্রেণী:ফিফা ১০০ বিষয়শ্রেণী:১৯৯৮ গুডউইল গেমসের প্রতিযোগী বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:২০শ শতাব্দীর মার্কিন নারী ক্রীড়াবিদ বিষয়শ্রেণী:ফিফা বর্ষসেরা খেলোয়াড় বিজয়ী
রিম্পি দাস একজন ভারতীয় অভিনেত্রী এবং মডেল। ইনি মূলতঃ অসমীয়া সিনেমা এবং হিন্দি টেলিভিশন ধারাবাহিকে অভিনয় করেন। রিম্পি অনেক অসমীয়া সিনেমায় অভিনয় করেছেন, যাদের মধ্যে রয়েছে অজেয় এবং মন যাই -এর মতো জাতীয় পুরস্কারপ্রাপ্ত ছবি। তিনি উরোনিয়া মন, ফাগুনী, জোনাকি মন ইত্যাদি অসমীয়া ভিন্নধর্মী ছবিতেও কাজ করেছেন। এ. জেসুদোস পরিচালিত পালি ছবির মাধ্যমে তিনি কলিউডে আত্মপ্রকাশ করেন।   কর্মজীবন  ২০০৪ সালে অশোক কুমার বিষয়া পরিচালিত অসমীয়া ছবি মনোত বিরিনার জুঁই -তে অভিনয়ের মাধ্যমে রিম্পি অভিনয় জীবনে আত্মপ্রকাশ করেন। ২০১০ সালে, রিম্পি কোহিনূর নাট্যমঞ্চের সাথে যুক্ত হওয়ার মাধ্যমে আসামের ভ্রাম্যমাণ থিয়েটার শিল্পজগতে প্রবেশ করেন। তিনি বিগ ম্যাজিকের জনপ্রিয় হিন্দি ধারাবাহিক আকবর বীরবলের মাধ্যমে তার হিন্দি টেলিভিশন জগতে কাজ করতে শুরু করেন। এই ধারাবাহিকে তিনি কিকু শারদা, বিশাল কোটিয়ান এবং ডেলনাজ ইরানির মতো সুপরিচিত হিন্দি টেলিভিশন অভিনেতাদের সাথে কাজ করেছিলেন। তিনি ধারাবাহিকে আনারকলির ভূমিকায় অভিনয় করেন।  তিনি স্টার প্লাসের  ভারতীয় মহাকাব্যিক ধারাবাহিক সিয়া কে রাম -এ দেবী পার্বতীর চরিত্রে অভিনয় করেছেন, যেখানে অভিনেতা রোহিত বক্সী দেবাদিদেব মহাদেবের ভূমিকায় অভিনয় করেছিলেন।   কালারসে প্রচারিত আরেক ভারতীয় মহাকাব্যিক টেলিভিশন ধারাবাহিক, মহাকালী - অন্ত হি আরম্ভ হ্যায়- তে তিনি দেবী গঙ্গার চরিত্রে অভিনয় করেছেন।   ব্যক্তিগত জীবন  রিম্পিরা তিন ভাইবোন, যাদের মধ্যে রিম্পি সবার বড়। তার ছোট ভাই গুঞ্জন ভরদ্বাজ অসমীয়া চলচ্চিত্র ও টেলিভিশন জগতের একজন জনপ্রিয় অভিনেতা।[ তথ্যসূত্র প্রয়োজন ]   চলচ্চিত্র তালিকা    চলচ্চিত্র  চাবি  যেসব চলচ্চিত্র এখনও মুক্তি পায়নি, সেগুলোকে বোঝায় বছরচলচ্চিত্রভূমিকাপরিচালকমন্তব্য২০০৪মনোত বিরিনার জুঁইঅশোক কুমার বিষয়াপ্রথম চলচ্চিত্র২০০৬জুন তোরাসিম্পল গগোইঅধিনায়কযতীন বরাআমি অসমীয়ারাজীব ভট্টাচার্য২০০৭পালিপালিএ জেসুদাসতামিল চলচ্চিত্রউরণীয়া মনরাজেশ ভূঁইয়াভিসিডি চলচ্চিত্র২০০৮জোনাকী মনরাজেশ ভূঁইয়াভিসিডি চলচ্চিত্রমন যাইমৈরাংথেম মনিরাম সিংহা২০১০অচিন চিনাকিমুন্না আহমেদ২০১১পোলে পোলে উরে মনটিমোথি দাস হানসে২০১৩কর্মা কে রাতিজয়ন্ত নাথঅসমীয়া-সাদ্রি চলচ্চিত্র২০১৪অজেয়জাহ্নু বরুয়া২০১৬গানে কি আনেরাজেশ জাসপাল২০২৩ড. বেজবরুরা ২নিপন গোস্বামীফুল ফুল গানের মধ্যে বিশেষ উপস্থিতি রঙাতপু ১৯৮২আদিত্যম শইকীয়াপ্রকাশের তারিখ ঘোষণা বাকিঅবতারণতারুণাভ দত্ত   টেলিভিশন  বছর সিরিয়াল ভূমিকা সম্প্রচার চ্যানেল ২০১৫ রুনজুন রং (টিভি চ্যানেল) ২০১৫ আকবর বীরবল আনারকলি বিগ ম্যাজিক ২০১৫ হাজির জবাব বীরবল নূর বিগ ম্যাজিক ২০১৫ সিয়া কে রাম পার্বতী স্টার প্লাস ২০১৭ মহাকালী– অন্ত হি অরম্ভ হ্যায় গঙ্গা রঙ ২০১৮ সাবধান ইন্ডিয়া মিষ্টি স্টার ভারত   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:অসমীয়া চলচ্চিত্ৰ অভিনেত্ৰী বিষয়শ্রেণী:আসামের অভিনেত্রী
মগনলাল খুশালচাঁদ গান্ধী (১৮৮৩ - ২৩ এপ্রিল ১৯২৮) ছিলেন একজন ভারতীয় লেখক ও গান্ধী পরিবারের সদস্য। তিনি মোহনদাস করমচাঁদ গান্ধীর একজন অনুগামী ছিলেন। তিনি ছিলেন মহাত্মা গান্ধীর ভাইপো।   কর্মজীবন  মহাত্মা গান্ধীর অনেক রচনায় মগনলাল গান্ধীর নাম উদ্ধৃত করা হয়েছে। মগনলাল পরামর্শ দিয়েছিলেন যে সত্যাগ্রহ শব্দটিকে মহাত্মা গান্ধীর অহিংসা নীতি দিয়ে সংজ্ঞায়িত করা উচিত। মহাত্মা গান্ধীর মতে, মগনলাল ছিলেন সবরমতী আশ্রমের হৃদয় ও আত্মা। ১৯০৩ সালে মগনলাল দক্ষিণ আফ্রিকায় গান্ধীকে অনুসরণ করেছিলেন "একটু সৌভাগ্যের আশায়।" তবে তিনি তার কাকার স্ব-আরোপিত দারিদ্র্য অনুসরণ করে ফিনিক্স সেটেলমেন্টে যোগ দেন।   মৃত্যু  মগনলাল ২৩ এপ্রিল ১৯২৮ সালে পাটনায় টাইফয়েডে মারা যান। ১৯২৮ সালের ২৬ এপ্রিল একটি নিবন্ধের শিরোনামের মহাত্মা গান্ধী লিখেছিলেন: 'আমার সেরা কমরেড চলে গেছে'।https://www.mkgandhi.org/associates/Maganlal.htm   তথ্যসূত্র   বিষয়শ্রেণী:পাটনার ব্যক্তি বিষয়শ্রেণী:১৯২৮-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:টাইফয়েড জ্বরে মৃত্যু বিষয়শ্রেণী:গান্ধীবাদী বিষয়শ্রেণী:মহাত্মা গান্ধী পরিবার
ওড়িশি সঙ্গীত () ভগবান জগন্নাথের সেবার জন্য ঐতিহ্যবাহী সংগীত। ওড়িশি সংগীতের দুই হাজার বছরেরও বেশি সময় ধরে বিস্তৃত ইতিহাস রয়েছে, খাঁটি সংগীত-শাস্ত্র গ্রন্থ, অনন্য রাগ এবং তাল এবং উপস্থাপনার একটি স্বতন্ত্র শৈলী রয়েছে। ওড়িশি সংগীতের বিভিন্ন দিকগুলির মধ্যে রয়েছে ওড়িশি প্রবন্ধ, চৌপদী, ছন্দ, চম্পু, চৌতিসা, জনান, মালশ্রী, ভজন, সরিমানা, ঝুলা, কুদুকা, কোইলি, পোই, বলি এবং আরও অনেক কিছু। পরিবেশন শৈলীকে মোটামুটি চারটি ভাগে ভাগ করা হয়: রাগঙ্গ, ভঙ্গ, নাট্যাঙ্গ এবং ধ্রুবপদঙ্গ। ওড়িশি সংগীতের কয়েকজন পদকর্তা হলেন দ্বাদশ শতাব্দীর কবি জয়দেব, বলরাম দাস, অতীবাদি জগন্নাথ দাস, দিনাক্রুষ্ণ দাস, কবি সম্রাট উপেন্দ্র ভঞ্জ, বনমালী দাস, কবিসূর্য বলদেব রথ এবং কবিকলহংস গোপালকৃষ্ণ পট্টনায়ক। ভরত মুনির নাট্যশাস্ত্র অনুসারে, ভারতীয় শাস্ত্রীয় সংগীতের চারটি উল্লেখযোগ্য শাখা রয়েছে: অবন্তী, পাঁচালী, ওদ্রমাগধী এবং দক্ষিণাত্য়। এর মধ্যে ওদ্রমাগধী ওড়িশি সংগীতের আকারে বিদ্যমান। মধ্যযুগীয় ওড়িয়া কবি জয়দেবের সময়ে ওড়িশি সংগীত একটি স্বতন্ত্র শৈলী হিসাবে ফুটে ওঠে, যিনি গাওয়ার উদ্দেশ্যে গান রচনা করেছিলেন, যা স্থানীয় ঐতিহ্যের জন্য অনন্য রাগ এবং তালগুলিতে বিন্যাস করা হয়েছিল। যাইহোক, ওড়িয়া ভাষার বিকাশের আগেও ওড়িশি গান লেখা হত। ওড়িশি সংগীতের একটি সমৃদ্ধ উত্তরাধিকার রয়েছে খ্রিস্টপূর্ব দ্বিতীয় শতাব্দী থেকে, যখন ওড়িশার শাসক (কলিঙ্গ) রাজা খারভেল এই সংগীত এবং নৃত্যের পৃষ্ঠপোষকতা করেছিলেন।  ওড়িশার ঐতিহ্যবাহী শিল্পকলা যেমন মহারি, গোটিপুয়া, প্রহল্লাদা নাটক, রাধা প্রেম লীলা, পাল, দশকাঠিয়া, ভারত লীলা, খানজানি ভজন ইত্যাদি। সবগুলোই ওড়িশি সঙ্গীতের উপর ভিত্তি করে তৈরি। ওড়িশা রাজ্য থেকে ভারতের শাস্ত্রীয় নৃত্যগুলির মধ্যে ওড়িশি অন্যতম; এটি ওড়িশি সংগীতের সাথে পরিবেশিত হয়।    তথ্যসূত্র    বহিঃসংযোগ    Graded video lessons on Odissi music by Guru Ramhari Das  YouTube channel of Guru Gopal Panda Odissi Academy  Odissi music renditions by eminent vocalists  Early gramophone records of Odissi music  বিষয়শ্রেণী:ওড়িশি বিষয়শ্রেণী:ওড়িশার সংস্কৃতি বিষয়শ্রেণী:ভারতীয় শাস্ত্রীয় সঙ্গীত বিষয়শ্রেণী:সঙ্গীতের ভারতীয় ধরন
thumb|300px|1900 সালে বুশি হাউস পদার্থবিজ্ঞান পরীক্ষাগারে ম্যাঙ্গানিন সংকর ধাতুর তৈরি একটি রোধক। ম্যাঙ্গানিন একটি সংকর ধাতু। সাধারণত এতে শতকরা ৮৪ ভাগ তামা, ১২ ভাগ ম্যাঙ্গানিজ এবং ৪ ভাগ নিকেল থাকে। তামা ও নিকেলের একটি সংকর ধাতুর নাম কনস্ট্যান্টান। ১৮৮৭ সালে কনস্ট্যান্টান সংকর ধাতুটি আবিষ্কৃত হয়েছিল। ১৮৯২ সালে এই কনস্ট্যান্টান সংকর ধাতুটির উন্নতি ঘটিয়ে ম্যাঙ্গানিন সংকর ধাতুটি প্রথম উদ্ভাবন হয়।  ম্যাঙ্গানিন ফয়েল এবং এর তার তড়িৎ রোধক তৈরি করতে ব্যবহার হয়। বিশেষত অ্যামমিটারে এর উল্লেখযোগ্য ব্যবহার রয়েছে। এই সংকর ধাতুর বিশেষত্ব হল তাপমাত্রার পরিবর্তনে এর রোধের বিশেষ পরিবর্তন হয় না। এই গুণের জন্য এই সংকর ধাতুটি রোধকুণ্ডলী তৈরি করতে ব্যবহৃত হয়। ম্যাঙ্গানিন দীর্ঘমেয়াদে স্থিতিশীল থাকে। ১৯০১ সাল থেকে ১৯৯০ সাল পর্যন্ত মার্কিন যুক্তরাষ্ট্রে বেশ কয়েকটি ম্যাঙ্গানিন রোধক ওহমের আইনি মানদণ্ড হিসাবে ধরা হয়েছিলো। ম্যাঙ্গানিন সংকর ধাতুর তৈরি তার বৈদ্যুতিক পরিবাহী হিসাবে ক্রায়োজেনিক প্রযুক্তিতে ব্যবহার হয়।  ম্যাঙ্গানিনের উচ্চ উদস্থিতিচাপ সংবেদনশীলতা থাকায় কোন বিস্ফোরণের তীব্রতা মাপতে মাপক যন্ত্রে এর ব্যবহার দেখা যায়।   ইতিহাস  ১৮৮৭ সালে এডওয়ার্ড ওয়েস্টন আবিষ্কার করেছিলেন যে তাপমাত্রা বাড়লে ধাতুদের মধ্যে  রোধ গুণাঙ্ক কমে। তিনি এটিকে "অ্যালয় নং ২" নামে অভিহিত করেছিলেন। এটি জার্মানিতে তৈরি করা হয়েছিল যেখানে পুনরায় এর নাম দেওয়া হয় "কনস্ট্যান্টান"। পাঁচ বছর পরে, তামা, নিকেল এবং ম্যাঙ্গানিজ- এর সংকর নিয়ে পরীক্ষার পরে তিনি ম্যাঙ্গানিন সংকর ধাতুর উদ্ভাবন করেছিলেন।১৮৯৩ সালের মে মাসে রোধকে ম্যাঙ্গানিন সংকর ধাতুর  ব্যবহারের জন্য ওয়েস্টন এর পেটেন্ট পেয়েছিলেন। যদিও ম্যাঙ্গানিন প্রযুক্তিতে উল্লেখযোগ্য অগ্রগতি হয়েছিল এবং এই পদার্থটি এমন একটি পরিবাহী সংকর ধাতু ছিল যার রোধক বিভিন্ন  তাপমাত্রায় অপরিবর্তনশীল ছিল। তবুও এই অসাধারণ কাজের জন্য ওয়েস্টন সেই সময়ে স্বীকৃতি পাননি।   তথ্যসূত্র   বিষয়শ্রেণী:তামার সংকর ধাতু বিষয়শ্রেণী:নিকেলের সংকর ধাতু
মুহান্নদ সালিম গাজি মারজুক আল আমিন (, ; ১ মার্চ ১৯৮৫; মুহান্নদ সালিম নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ইত্তিহাদ কালবা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০০৩–০৪ মৌসুমে, আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে সালিম ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৬–০৭ মৌসুমে, আমিরাতি ক্লাব আল জফরাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল জফরাহের হয়ে দুই মৌসুমে ১৮১ ম্যাচে ১৩ টি গোল করার পর ২০০৮–০৯ মৌসুমে তিনি আল আইনে যোগদান করেছেন। ২০২১–২২ মৌসুমে, তিনি ধারে আল আইন হতে আমিরাতি ক্লাব আল ইত্তিহাদ কালবায় যোগদান করেছেন।  সালিম ২০০৮ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৬৮ ম্যাচে ৯টি গোল করেছেন।  প্রারম্ভিক জীবন মুহান্নদ সালিম গাজি মারজুক আল আমিন ১৯৮৫ সালের ১লা মার্চ তারিখে সংযুক্ত আরব আমিরাতের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০০৮ সালের ২৭শে ডিসেম্বর তারিখে, ২৩ বছর, ৯ মাস ও ২৬ দিন বয়সে, বাম পায়ে ফুটবল খেলায় পারদর্শী সালিম ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ২–২ গোলে ড্র করেছিল। সংযুক্ত আরব আমিরাতের হয়ে অভিষেকের বছরে সালিম সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সংযুক্ত আরব আমিরাত  ২০০৮  ১  ০ ২০০৯  ১  ০ ২০১২  ৪  ০ ২০১৩  ১৪  ০ ২০১৪  ৯  ১ ২০১৫  ১৪  ১ ২০১৬  ৭  ০ ২০১৭  ১২  ০ ২০১৮  ৫  ০ ২০২১  ১  ০ সর্বমোট  ৬৮  ৯  তথ্যসূত্র  বহিঃসংযোগ             বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আল আইন ফুটবল ক্লাবের খেলোয়াড়
25px|alt=তথ্য আইকন হ্যালো। {{safesubst:#if:|: পাতায় করা}} আপনার সাম্প্রতিক ঘরানার কিছু পরিবর্তন, আমাদের নিরপেক্ষ দৃষ্টিভঙ্গি ও/বা যাচাইযোগ্যতার নীতিমালা অনুসরণ করেনি। যদিও আমরা সকল ব্যবহারকারীকে উইকিপিডিয়ায় গঠনমূলক অবদান রাখার জন্য আমন্ত্রণ জানাই, তবে সকল সম্পাদককে সম্পাদনার সময় নির্ভরযোগ্য উৎস প্রদান করা উচিত। যদি আপনার কোনও সম্পাদনায় অন্যরা একমত না হন, তবে আমরা আপনাকে নিবন্ধের আলাপ পাতায় বিষয়টি নিয়ে আলোচনা করে নির্দিষ্ট সম্পাদনাগুলির জন্য ঐকমত্য গঠনের পরামর্শ দিচ্ছি। আপনাকে ধন্যবাদ।
সারিকা শিব প্রসাদ (; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন সারিকা প্রসাদ।   পরিসংখ্যান   বিবরণ প্রথম সর্বশেষ সর্বমোট একদিনের আন্তর্জাতিক  বনাম , শারজাহ, ১৯ মার্চ, ২০১২  বনাম , আইসিসিএ, ১৮ নভেম্বর, ২০১৫ ১০ টি২০আই  বনাম , বেলফাস্ট, ২ আগস্ট, ২০০৮  বনাম , ফতুল্লা, ২০ ফেব্রুয়ারি, ২০১৬ ২৮   তথ্যসূত্র    আরও দেখুন   আম্পায়ার  এনামুল হক  ২০১৬ এশিয়া কাপ বাছাইপর্ব  আইসিসি’র সেরা আম্পায়ার তালিকা   বহিঃসংযোগ   বিষয়শ্রেণী:সিঙ্গাপুরী ক্রিকেট আম্পায়ার বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের ওডিআই ক্রিকেট আম্পায়ার বিষয়শ্রেণী:সিঙ্গাপুরের টি২০আই ক্রিকেট আম্পায়ার বিষয়শ্রেণী:বিশাখাপত্তনম থেকে আগত ক্রিকেটার বিষয়শ্রেণী:ভারতীয় ক্রিকেট আম্পায়ার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল।  Ashiq Shawon (আলাপ) ১১:০৩, ৩০ মে ২০২৪ (ইউটিসি) মোহাম্মদ নাজিম উদ্দিন (লেখক)  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () কারণ : ১. রেফারেন্সে বিজ্ঞাপন সাইট ব্যবহার করা হয়েছে।  ২. লেখক হিসাবে উল্লেখযোগ্য কোনো পুরস্কার নেই। মো. মাহমুদুল আলম (আলাপ) ১৮:১৫, ২৮ মে ২০২৪ (ইউটিসি)  @মো. মাহমুদুল আলম আপনাকে প্রথম অপসারণ প্রস্তাবনাটি দেখার পরামর্শ দিচ্ছি, সেখানে সিদ্ধান্ত হয়েছিলো নিবন্ধটি উল্লেখযোগ্যতার সাধারণ সূচক পূর্ণ করে। —শাকিল (আলাপ · অবদান) ১৮:৪০, ২৯ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।